पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान में बढ़ते कोरोना संक्रमण का असर अब रेलवे सेवाओं पर भी दिखने लगा है। प्रदेश में लगातार बढ़ते संक्रमण के बाद अब यात्री भार कम होने की वजह से उत्तर पश्चिम रेलवे ने अपनी कई ट्रेनों को स्थगित कर दिया है। वहीं कुछ ट्रेनों के फेरों में भी कटौती की गई है। जिसके बाद प्रतिदिन उदयपुर से जयपुर चलने वाली उदयपुर स्पेशल ट्रेन भी अब सप्ताह में सिर्फ 3 दिन ही चलेंगी। जबकि उदयपुर-खुजराहो एक्सप्रेस को आंशिक रद्द कर दिया गया है।
फेरो में कमी
उदयपुर से हर दिन सुबह 6 बजे चलने वाली गाड़ी संख्या 02991 उदयपुर-जयपुर स्पेशल ट्रेन अब सप्ताह में 3 दिन ही संचालित होगी। जिसके तहत मंगलवार, बुधवार और शुक्रवार को ट्रेन उदयपुर से जयपुर के लिए रवाना होगी। वहीं जयपुर से सुबह 6 बजे उदयपुर के लिए चलने वाली जयपुर-उदयपुर स्पेशल ट्रेन का संचालन भी आगामी आदेश तक सप्ताह में मंगलवार, बुधवार और शुक्रवार को ही किया जाएगा।
उदयपुर- खजुराहो ट्रेन हुई स्थगित
उत्तर पश्चिम रेलवे ने रेलवे की गाड़ी संख्या 09666 उदयपुर खजुराहो स्पेशल ट्रेन को भी आगामी आदेश तक आगरा कैंट से खजुराहो तक आंशिक रद्द कर दिया है। इसके साथ ही गाड़ी संख्या जीरो 09665 खुजराहो उदयपुर स्पेशल ट्रेन भी आगामी आदेश तक रद्द रहेगी। बता दें कि इससे पहले उदयपुर इंदौर स्पेशल ट्रेन रेलवे प्रशासन द्वारा उदयपुर-इंदौर स्पेशल ट्रेन को भी कम यात्री भार की वजह से स्थगित किया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mag_Deva hin_Deva hin_Deva hin_Deva zho_Hant eng_Latn